***Ha̍k-hn̂g Ko͘-tó*** (學園孤島, Ji̍t-gí: がっこうぐらし！, Hùn-lēng-sek: *Gakkô Gurasi!*, Ha̍k-hāu Seng-oa̍h) sī Hái-hoat Kì-kong (海法紀光) goân-chok, Chhian-ia̍p Sadoru (千葉サドル) só͘ oē, tùi 2012 nî liân-chài tī Hong-bûn-sia *Manga Time Kirara Forward*--ê zombie (sòng-si) bàng-gah. Tī 2015 nî 7 kàu 9 goe̍h hòng-sàng tiān-sī tōng-oē--pán.

Kio̍k-chêng
-----------

Kong tī zombie phò-huāi--ê Sûn-khiu Ha̍k-īⁿ Ko-hāu (巡ヶ丘学院高校) lāi, chú-kak Iû-kì kap kî-tha Ha̍k-hn̂g Seng-oa̍h Pō͘ (部)--ê tông-o̍h tàu-tīn khiā-khí , nái-chì (乃至) poaⁿ kàu Sèng Isidorosu Tāi-ha̍k (聖イシドロス大学)--ê khò͘-sū.

Bàng-gah lī-iōng boē sìn--tit--ê sū-sū-chiá (-敘事者, *unreliable narrator*) phiat-pō͘, Iû-kì tú khai-sí jīm-ûi zombie--ê chai-ē (災禍) m̄-bat hoat-seng, it-chhiat pîng-hô sūn-sūi, chí-sī si̍t-chêng sī zombie pau-ûi hak-hāu, hui-siông gûi-hiám.

Chú-iāu Jîn-bu̍t
----------------

### Ha̍k-hn̂g Seng-oa̍h Pō͘

* Tiōng-chhiong Iû-kì (丈槍由紀 (たけや　ゆき) Takeya Yuki) siaⁿ: Súi-nāi Inori (水瀬いのり)

Lú-chú-kak, sèng-tē gín-á-khoán, tì ka-pi-sek--ê ū hīⁿ bō͘-á, tha̍k 3 nî. Siū zombie chhim-ji̍p chhì-kek kah sim-lí thè-hoā (*regression*), tú khai-sí lia̍h zombie bô chûn-chāi, jî-chhiáⁿ Chó-chhong Tsû ia̍h tī-teh.
* Hūi-hui-su-te̍k Ô͘-thô (恵飛須沢胡桃 (えびすざわ　くるみ) Ebisuzawa Kurumi), siaⁿ: Siáu-te̍k Á-lí (小澤亜李)

Goân Lio̍k-siōng pō͘ siā-oân, thé-la̍t chio̍k, tha̍k 2 nî. Hū-chek iōng thut-á chám-tiāu zombie, sui-bóng lo̍h-bé hō͘ Chó-chhong Chû zombie ka, m̄-koh phah khòng-seng-sò͘ āu pēⁿ-chèng chiah bē ok-hoà (惡化).
* Jio̍k-hia̍p Iu-lí (若狭悠里 (わかさ　ゆうり) Wakasa Yûri), siaⁿ: M・A・O

Pa̍t-miâ "Rîsan" (Lí--sàng). Ha̍k-hn̂g Seng-oa̍h Pō͘ siā-tiúⁿ, tha̍k 3 nî, hū-chek sǹg-siàu, chèng-chhài téng khang-khuè.
* Ti̍t-sū Bí-kì (直樹美紀 (なおき　みき) Naoki Miki) siaⁿ: Ko-kiô Lí-i (高橋里依)

Pa̍t-miâ "Mîkun" (Bí--kun). Seng-oa̍h Pō͘ khì kò͘-bu̍t (購物) tiong-sim chhoē bu̍t-chu--ê sî tú-tio̍h--ê, tha̍k 2 nî.
* Chó-chhong Chû (佐倉慈 (さくら　めぐみ) Sakura Megumi), siaⁿ: Mâu-iá Ài-i (茅野愛衣)

Pa̍t-miâ: Megunē (A-chû-chí), Iû-kì--ê Kok-bûn (Ji̍t-gí) sian-siⁿ, chhòng-li̍p Seng-oa̍h Pō͘, m̄-koh ūi-tio̍h pó-hō͘ ha̍k-seng tio̍h-siong, piàn-chò zombie.
* Thài-lông-oân (太郎丸 (たろうまる) Tarômaru), siaⁿ: Ka-têng Eng-bí-lí (加藤英美里)

Sia-thoân--ê chhâ-khián (柴犬) káu, lo̍h-boé piàn zombie sí--khì.
* Sû-tông Kui (祠堂圭 (しどう　けい) Sidô Kei), Bo̍k-chhun Chu-lī (木村珠莉)

Bí-kì--ê pêng-iú, pún-té kap i tī kò͘-bu̍t tiong-sim pī-lām (避難), āu-lâi ka-kī chi̍t ê lī-khui.
* Chhut-khó͘ Tông-chú (出口桐子 (でぐち　とうこ) Deguti Tôko)

Tāi-ha̍k lāi Chū Tūi-lo̍h Tông-hòⁿ Hoē (自堕落同好会)--ê tāi-piáu, chêng-pò kho-ha̍k pō͘--ê hak-seng.
* Lêng-hô-goân Lise (稜河原りせ)

Toà Sèng Isidorosu Tāi-ha̍k Tô-su-koán--ê bûn-hoà jîn-lūi ha̍k-pō͘ (ha̍k-hē) ha̍k-seng.
* Kôgami (コウガミ) kap Sinô (シノウ)

Bû-tò͘ Phài (武闘派)--ê sêng-oân.
* Rû-tyan(るーちゃん)

Iu-lí lia̍h-chún sī tī Jiû-hô Sió-ha̍k-hāu (鞣河小学校) chhoē-tio̍h--ê seng-hoân chiá, pún-miâ boē-hiáu kóng, Iu-lí tio̍h iōng tī hia tha̍k-chu--ê sió-moē--ê miâ "Rû" kiò--i. Kî-si̍t Rû-tyan sī Iû-kì--ê hîm ang-á, āu-lâi Iu-lí the̍h--tńg-khì.

Bàng-gah
--------

Goân-bûn lóng iû Hong-bûn-sia chhut-pán.
### Tan-hêng-pún

1. 2012 nî 12 goe̍h 27 chho͘-pán (初版) hoat-hêng, 2012 nî 12 goe̍h 12 ji̍t hoàn-bē ISBN 978-4-8322-4236-4
2. 2013 nî 6 goe̍h 27 chho͘-pán hoat-hêng, 2013 nî 6 goe̍h 12 ji̍t hoàn-bē ISBN 978-4-8322-4309-5
3. 2013 nî 12 goe̍h 27 chho͘-pán hoat-hêng, 2013 nî 12 goe̍h 12 ji̍t hoàn-bē ISBN 978-4-8322-4378-1
4. 2014 nî 7 goe̍h 26 chho͘-pán hoat-hêng, 2014 nî 7 goe̍h 11 ji̍t hoàn-bē ISBN 978-4-8322-4462-7
5. 2015 nî 3 goe̍h 27 chho͘-pán hoat-hêng, 2015 nî 3 goe̍h 12 ji̍t hoàn-bē ISBN 978-4-8322-4538-9
6. 2015 nî 8 goe̍h 26 chho͘-pán hoat-hêng, 2015 nî 8 goe̍h 11 ji̍t hoàn-bē ISBN 978-4-8322-4603-4
7. 2016 nî 1 goe̍h 27 chho͘-pán hoat-hêng, 2016 nî 1 goe̍h 12 ji̍t hoàn-bē ISBN 978-4-8322-4653-9

### bàng-gah soán-chi̍p (選集)

* がっこうぐらし！アンソロジーコミック 穏 (Hak-hn̂g Ko-tó Soán-chi̍p Bàng-gah Ún), 2015 nî 7 goe̍h 13 ji̍t, ISBN 978-4-8322-4589-1
* がっこうぐらし！アンソロジーコミック 壊 (Hak-hn̂g Ko-tó Soán-chi̍p Bàng-gah Huāi), 2015 nî 9 goe̍h 12 ji̍t, ISBN 978-4-8322-4616-4
* がっこうぐらし！アンソロジーコミック 極 (Hak-hn̂g Ko-tó Soán-chi̍p Bàng-gah Ke̍k), 2016 nî 1 goe̍h 12 ji̍t (2015 nî ī-tēng (預定)), ISBN 978-4-8322-4654-6

Tōng-oē
-------

### Ta̍k chi̍p lia̍t-toaⁿ

1. Khai-sí (はじまり)
2. Siàu-liām (おもいで)
3. Hit Sî (あのとき)
4. Oán-chiok (えんそく)
5. Sio-tú (であい)
6. Hoan-gêng (ようこそ)
7. Phoe-sìn (おてがみ)
8. Chiong-lâi (しょうらい)
9. Kà-ji̍t (きゅうじつ)
10. Lo̍h-hō͘ Thiⁿ (あめのひ)
11. Siong-hûn (きずあと)
12. Pī-gia̍p (そつぎょう)

### Chú-tê khek

* Phìⁿ-thâu: ふ・れ・ん・ど・し・た・い (*Hu・ren・do・si・ta・i*, Siūⁿ-beh Chò Pêng-iú)

Sû: Kumanokiyomi (くまのきよみ), chok-khek: Têng-pún Kùi-chek (藤本貴則), pian-khek: Chó-chó-bo̍k Jū(佐々木裕) , chhiùⁿ - Ha̍k-hn̂g Seng-oa̍h Pō͘ (5 ê kioh-siàu--ê siaⁿ-iu (聲優))
Loē-iông sī iú-koan ha̍k-hāu tông-o̍h--ê iú-gī (友誼), chí-sī ū chi̍t-koá kan-sia̍p sí-bông, gûi-ki--ê siang-koan (雙關), pí-lūn "Sitai" thang kái-sek chò "siū-beh" kah "si-thé". Phìⁿ-thâu mā ē thàn kio̍k-chêng lio̍h-lio̍h-á piàn.
* Phìⁿ-boé:
	+ ハーモナイズ・クローバー (*Hâmonaizu Kurôbâ*, Hô-hâi (和諧) Kiâm-sng-chháu), tē 1-3,5,9 chi̍p
	Chhiùⁿ kap sû: Hek-kî Chin-im (黒崎真音) , chok-khek: Hek-su Khek-gān (黒須克彦) , pian-khek: Hek-su Khek-gān, Tiông-tiân ti̍t-chi (長田直之)
	+ We took each other's hand (Lán Bat Sio Khan-chhiú), tē 4 chi̍p
	Sû kap khek: Tiong-thióng Bú(中塚武), chhiùⁿ: Te̍k-tiân Kaori (澤田かおり)
	Eng-gí koa, mā-sī tē 11 chi̍p--ê chhap-ji̍p koa.
	+ アフターグロウ (*Ahutāgurô*, Bo̍k-sek (暮色)), tē 6-8,10,11 chi̍p
	Sû kap chhiùⁿ: Hek-kî Chin-im, khek: fu\_mou
	+ ふ・れ・ん・ど・し・た・い, tē 12 chi̍p

### Hòng-sàng toan-ūi

#### Tiān-sī-tâi

* 2015 nî 7 goe̍h 9 ji̍t - 9 goe̍h 24 ji̍t
	+ AT-X: pài 4 21:30 - 22:00, tī choân Ji̍t-pún
	+ TOKYO MX: pài 4 23:30 - keh-ji̍t 0:00, tī Tang-kiaⁿ-to͘
* 2015 nî 7 goe̍h 10 ji̍t - 9 goe̍h 25 ji̍t (pài 5 0:30 - 1:00)
* Sun Terebi (サンテレビ): tī Ping-khò͘-koān
* BS11: tī choân Ji̍t-pún

#### Bāng-chām

Tùi 2015 nî 7 goe̍h tiong tī Niconico, GYAO!, Lo̍k-thian Show Time (楽天ショウタイム), Bān-tāi Channel (バンダイチャンネル), kap Bilibili téng lóng ū hòng-sàng.

Goā-pō͘ liân-kiat
-----------------

* まんがタイムきらら - 作品紹介ページ
* TVアニメ「がっこうぐらし！」公式サイト